proxectonos/corpus_dominio_legal_administrativo_tmp huggingface dataset:
RESOLUCIÓN do 17 de xaneiro de 2000 pola que se convocan unhas xornadas sobre transporte de mercadorías perigosas.
ACADEMIA GALEGA DE SEGURIDADE — III. OUTRAS DISPOSICIÓNS — 10/02/2000

Dentro dos programas de actividades que a Academia Galega de Seguridade ten previsto realizar no ano 2000, conforme as funcións atribuídas pola Lei 4/1992, do 9 de abril, de creación da Academia Galega de Seguridade, anúnciase a realización dunhas xornadas sobre transporte de mercadorías perigosas, que deberán desenvolverse conforme as seguintes bases:
Obxectivos.
As xornadas teñen por obxectivo dota-los membros dos corpos e forzas de seguridade duns coñecementos necesarios que lles sexan útiles no desempeño posterior da súa profesión.
Destinatarios.
As xornadas van dirixidas ós membros dos corpos e forzas de seguridade e colectivos interesados.
Inscrición.
A inscrición dos participantes será totalmente gratuíta.
Prazas.
O número de prazas que se ofertan é de 250.
Solicitudes.
1. O persoal que desexe participar nestas xornadas deberá presentar, cuberta á máquina ou con letra moi clara, a instancia que figura no anexo.
2. O prazo para a presentación de instancias rematará o día 10 de marzo de 2000, ás 14 horas.
3. As instancias deberán enviarse á sede da Academia Galega de Seguridade situada na avenida da Cultura, 36680 A Estrada; ou ben poden entregarse en calquera dos lugares previstos no artigo 38.4º da Lei 30/1992, do 26 de novembro, de réxime xurídico das administracións públicas e do procedemento administrativo común.
Datas.
As xornadas terán lugar durante os días 22 e 23 de marzo de 2000.
O horario será en xornada de mañá (9.30 h.-14 h.) e tarde (16.30 h.-20 h.) o día 22, e en sesión de mañá o día 23.
Relación de admitidos.
A relación de admitidos publicarase o día 15 de marzo de 2000 no taboleiro de anuncios da Academia Galega de Seguridade, ou ben poden confirma-la súa asistencia chamando ó teléfono: 986 59 00 21.
Lugar.
Salón de actos nº 1 da Consellería da Presidencia e Administración Pública, edificio administrativo San Caetano, Santiago de Compostela.
Certificado de participación.
Ó remate das xornadas entregaráselles un certificado de asistencia a aquelas persoas que acrediten a súa participación continuada a elas.
Modificacións.
A Academia Galega de Seguridade poderá modifica-lo desenvolvemento das xornadas para adaptalas ás necesidades da Administración e ás continxencias que poidan xurdir.
A Estrada, 17 de xaneiro de 2000.
Juan José Fariñas-Ferro Rodríguez
Director xeral da Academia Galega de Seguridade
CORRECIÓN de erros.-Orde do 29 de decembro de 1999 pola que se aproban as bases que rexerán as convocatorias de axudas e bolsas correspondentes ás accións do programa de promoción xeral da investigación do Plan Galego de Investigación e Desenvolvemento Tecnolóxico e se procede á súa convocatoria.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 09/02/2000

Advertidos erros na Orde do 29 de decembro de 1999, publicada no DOG nº 20, do luns 31 de xaneiro de 2000, cómpre face-las seguintes correccións:
Na páxina 1.209, no punto 1.1.2, onde di: «O investigador principal deberá ser doutor cunha antigüidade mínima de catro anos como tal e deberá ter vinculación estable co correspondente organismo», debe dicir: «O investigador principal deberá ser doutor cunha antigüidade mínima de dous anos como tal e deberá ter vinculación estable co correspondente organismo».
Na páxina 1.209, no punto 1.2.2, onde di: «O investigador principal deberá ser doutor cunha antigüidade mínima de oito anos como tal e deberá ter vinculación estable», debe dicir: «O investigador principal deberá ser doutor cunha antigüidade mínima de catro anos como tal e deberá ter vinculación estable co correspondente organismo».
Na páxina 1.209, no punto 1.3.1.b.1, onde di: «O investigador principal deberá ser doutor cunha antigüidade mínima de doce anos como tal e deberá ter vinculación estable co correspondente organismo», debe dicir: «O investigador principal deberá ser doutor cunha antigüidade mínima de oito anos como tal e deberá ter vinculación estable co correspondente organismo».
RESOLUCIÓN do 17 de xaneiro de 2000, da Secretaría Xeral para o Deporte, pola que se emprazan as partes interesadas no recurso contencioso-administrativo 01/0001994/1999, interpuesto por José Antonio Ramos Martínez.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 10/02/2000

Con data do 11 de xaneiro de 2000, o Comité Galego de Xustiza Deportiva recibe da sección primeira da Sala do Contencioso-Administrativo do Tribunal Superior de Xustiza de Galicia providencia pola que se admite o recurso contencioso-administrativo número 01/0001994/1999 interposto por José Antonio Ramos Martínez contra a resolución do Comité Galego de Xustiza Deportiva de data 10 de setembro de 1999 (recurso número 585) sobre sanción de 8 meses de suspensión de licencia federativa.
En consecuencia, a Secretaría Xeral para o Deporte acordou nesta data e de conformidade co disposto no artigo 49 da Lei 29/1998, do 13 de xullo, reguladora da xurisdicción contencioso-administrativa, a remisión do expediente administrativo á referida sala, o que se lles notifica para xeral coñecemento a tódalas persoas interesadas no procedemento e son emprazadas para que poidan comparecer como parte en autos na sección primeira da Sala do Contencioso-Administrativo do Tribunal Superior de Xustiza de Galicia, no prazo de nove días.
Santiago de Compostela, 17 de xaneiro de 2000.
Eduardo Lamas Sánchez
Secretario xeral para o Deporte
CORRECCIÓN de erros.-Decreto 14/2000, do 7 de xaneiro, de autorización de laboratorios para a realización de determinados ensaios de control de productos alimenticios relacionados co consumo humano.
CONSELLERÍA DA PRESIDENCIA E ADMINISTRACIÓN PÚBLICA — I. DISPOSICIÓNS XERAIS — 11/02/2000

Advertido erro na publicación do Decreto 14/2000, do 7 de xaneiro, de autorización de laboratorios para
a realización de determinados ensaios de control de productos alimenticios relacionados co consumo humano, publicado no Diario Oficial de Galicia nº 19, do 28 de xaneiro de 2000, cómpre face-la seguinte corrección:
Na páxina 1.151, no artigo 10.1º, onde di: «O expediente de inscrición...», debe dicir: «O expediente de autorización...».
Así mesmo, cómpre engadi-lo anexo do devandito decreto, que por erro non foi publicado.
RESOLUCIÓN do 20 de xaneiro de 2000 pola que se convocan 8 cursos de segundo nivel de protección civil sobre accidentes na estrada.
ACADEMIA GALEGA DE SEGURIDADE — III. OUTRAS DISPOSICIÓNS — 14/02/2000

Dentro do programa de actividades que a Academia Galega de Seguridade ten previsto realizar no ano 2000, conforme as funcións que ten encomendadas por Orde do 22 de abril de 1994, pola que se regula a formación do persoal voluntario de protección civil, anúnciase a realización de 8 cursos de protección civil de 2º nivel sobre accidentes na estrada, que deberán desenvolverse conforme as seguintes bases:
Obxectivos.
Dota-lo persoal voluntario de protección civil que asiste ós cursos dunha formación teórico-práctica que lle permita realizar satisfactoriamente as tarefas que ten encomendadas.
Destinatarios.
Os cursos van dirixidos ós membros das agrupacións de voluntarios de protección civil da Comunidade Autónoma de Galicia, que previamente superasen o curso básico.
Inscrición.
A inscrición dos participantes será totalmente gratuíta.
Solicitudes.
1. As persoas que desexen participar nestes cursos deberán presentar, cuberta á máquina ou con letra moi clara, a instancia que figura no anexo.
2. O prazo para a presentación de instancias rematará o día 10 de marzo de 2000, ás 14 horas.
3. As instancias serán enviadas polo presidente da agrupación correspondente á sede da Academia Galega de Seguridade: Avenida da Cultura, 36680 A Estrada, ou ben poden entregarse en calquera dos lugares previstos no artigo 38.4º da Lei 30/1992, do 26 de novembro, de réxime xurídico das administracións públicas e do procedemento administrativo común.
Contido.
O contido dos cursos de 2º nivel sobre accidentes na estrada divídese en tres partes:
a) Conceptos xerais.
b) Accidentes en vehículos pesados.
c) Primeiros auxilios.
Duración e datas.
Os cursos realizaranse durante o ano 2000, e terán unha duración de 30 horas lectivas.
As datas de realización serán en función das solicitudes feitas para cada curso.
Relación de admitidos.
A relación de admitidos publicarase o día 31 de marzo de 2000 no taboleiro de anuncios da Academia Galega de Seguridade e no da Dirección Xeral de Proteción Civil, ou ben poden confirma-la súa asistencia chamando ós teléfonos: 986 59 00 21 ou ben 981 54 60 00.
Lugar.
Determinarase en función das solicitudes recibidas.
Certificado de aproveitamento.
Ó remate dos cursos entregaráselles un certificado de asistencia e aproveitamento a aquelas persoas que acrediten a súa asistencia continuada, e que superen as correspondentes probas de coñecementos.
Modificacións.
A Academia Galega de Seguridade poderá modifica-lo desenvolvemento dos cursos para adaptalos ás necesidades da Administración e ás continxencias que poidan xurdir.
A Estrada, 20 de xaneiro de 2000.
Juan José Fariñas-Ferro Rodríguez
Director xeral da Academia Galega de Seguridade
ORDE do 8 de febreiro de 2000 pola que se establece veda da sardiña en augas da Comunidade Autónoma galega.
CONSELLERÍA DE PESCA, MARISQUEO E ACUICULTURA — III. OUTRAS DISPOSICIÓNS — 14/02/2000

A crise biolóxica na que se encontra a sardiña do stock íbero-atlántico e que nos últimos anos vén sendo diagnosticada de maneira insistente e rotunda nos diferentes foros científicos, afecta a flota cantábrica e moi especialmente a flota galega que ten nesta especie a súa principal fonte de rendibilidade.
As recomendacións científicas propoñen medidas drásticas a curto prazo para a recuperación da poboación de sardiña. Sen embargo e dado que o obxectivo proposto é de difícil aplicación por razóns socioeconómicas tamén se recolle nas recomendacións a alternativa de implementar un plan de recuperación a máis longo prazo.
Por esta razón parece aconsellable realizar na Comunidade Autónoma de Galicia un período de veda que se prolongue por espacio de tres anos, enfocado a esta especie, co fin de acadar unha recuperación da súa poboación. Por todo o exposto,
DISPOÑO:
Artigo 1º
Prohíbense as capturas de sardiña (Sardina pilchardus) con calquera arte en augas de competencia da Comunidade Autónoma galega desde o 15 de febreiro ó 31 de marzo (ambos inclusive) do ano 2000.
Artigo 2º
Prohíbense as capturas de sardiña (Sardina pilchardus) con calquera arte en augas de competencia da Comunidade Autónoma galega desde o 1 de febreiro ó 15 de abril (ambos inclusive) dos anos 2001 e 2002.
Disposición derradeira
Facúltase o director xeral de Recursos Mariños para adoptar tódalas medidas necesarias para o desenvolvemento da presente orde, que entrará en vigor o día seguinte ó da súa publicación no Diario Oficial de Galicia.
Santiago de Compostela, 8 de febreiro de 2000.
Amancio Landín Jaráiz
Conselleiro de Pesca, Marisqueo e Acuicultura
DECRETO 24/2000, do 11 de febreiro, polo que se acorda encargar do despacho de asuntos da Presidencia, durante a ausencia do seu titular, o conselleiro da Presidencia e Administración Pública.
PRESIDENCIA — II. AUTORIDADES E PERSOAL — 14/02/2000

Con motivo da viaxe do presidente da Xunta de Galicia a Bruxelas, é necesario prove-la substitución durante o tempo da súa ausencia.
Polo tanto, en uso das atribucións que me confire o artigo 26.7º da Ley 1/1983, do 21 de febreiro, reguladora da Xunta e do seu presidente,
DISPOÑO:
Artigo único.-Durante a ausencia do presidente da Xunta de Galicia, con motivo da súa viaxe a Bruxelas, encárgaselle o despacho de asuntos da Presidencia, desde o 14 de febreiro ata o seu regreso, ó conselleiro da Presidencia e Administración Pública.
Santiago de Compostela, once de febreiro de dous mil.
Manuel Fraga Iribarne
Presidente
ORDE do 18 de xaneiro de 2000 pola que se declara a alienabilidade da parcela 639 da zona de concentración parcelaria da parroquia de San Fiz de Fóra (Santiago de Compostela).
CONSELLERÍA DE ECONOMÍA E FACENDA — III. OUTRAS DISPOSICIÓNS — 14/02/2000

Polo Decreto 300/1999, do 21 de outubro (DOG nº 227, do 24 de novembro), desafectouse a parcela nº 639 da zona de concentración parcelaria da parroquia de San Fiz de Fóra, municipio de Santiago de Compostela.
Comprobada a inscrición no correspondente rexistro da propiedade do dito ben inmoble a nome da Comunidade Autónoma de Galicia, procede declara-la súa alienabilidade de conformidade co disposto no artigo 24 da Lei 3/1985, do 12 de abril, do patrimonio da Comunidade Autónoma de Galicia, e artigo 60 do Decreto 50/1989, do 9 de marzo, polo que se aproba o seu regulamento, co obxecto de posibilita-lo tráfico deste ben patrimonial.
En virtude do anteriormente exposto, tendo en conta a proposta da Secretaría Xeral e do Patrimonio,
e logo do informe da Consellería de Agricultura, Gandería e Política Agroalimentaria,
DISPOÑO:
Artigo único.-Declárase a alienabilidade do ben inmoble que se describe a continuación: parcela nº 639 da zona de concentración parcelaria da parroquia de San Fiz de Fóra, municipio de Santiago de Compostela, á que lle chaman Rego Pequeno de Abaixo, que ten unha superficie de 3.601 m; estrema: norte, Peregrina Mallou Souto e Manuel Esturao Hermida; sur, Manuel Rodríguez Iglesias; leste, camiño de concentración; e oeste, camiño de concentración. Inscrita no Rexistro da Propiedade nº 1 de Santiago de Compostela, no tomo 1237, libro 244, folio 138, predio nº 25.601.
Santiago de Compostela, 18 de xaneiro de 2000.
P.D. (Orde 13-12-1993)
Emilio Álvarez Rey
Secretario xeral e do Patrimonio da Consellería
de Economía e Facenda
ORDE do 31 de xaneiro de 2000 pola que se nomea vocal por designación do Padroado do Centro Galego de Arte Contemporánea.
CONSELLERÍA DE CULTURA, COMUNICACIÓN SOCIAL E TURISMO — II. AUTORIDADES E PERSOAL — 14/02/2000

No artigo 5 do Decreto 326/1996, do 26 de xullo, de regulamentación do Centro Galego de Arte Contemporánea, establécese que o Padroado do CGAC será o seu órgano rector colexiado, indicando a composición dos seus membros; e que lle corresponde ó conselleiro de Cultura, Comunicación Social e Turismo o nomeamento dos vocais por designación entre persoas de recoñecido prestixio ou competencia en asuntos relacionados coa cultura e as artes plásticas ou que se distinguiran polos servicios ou axudas ó Centro Galego de Arte Contemporánea.
É polo que, conforme as facultades conferidas na disposición derradeira primeira do citado decreto,
DISPOÑO:
Artigo único.-Nomear como vocal por designación do Padroado do Centro Galego de Arte Contemporánea a Domingo Aller Rodríguez.
Disposición derradeira
A presente orde entrará en vigor o día seguinte ó da súa publicación no Diario Oficial de Galicia.
Santiago de Compostela, trinta e un de xaneiro de dous mil.
Jesús Pérez Varela
Conselleiro de Cultura, Comunicación Social
e Turismo
ORDE do 24 de xaneiro de 2000 pola que se fixan os prezos de venda ó público de diversas publicacións da Consellería de Cultura, Comunicación Social e Turismo.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 14/02/2000

A Lei 13/1991, do 9 de decembro, de taxas, prezos e exencións reguladoras da Comunidade Autónoma de Galicia, no seu artigo 6, sinala a obriga de que os prezos privados sexan fixados polas consellerías correspondentes e publicadas no Diario Oficial de Galicia.
Para cumprir este mandato, esta consellería
DISPÓN:
Artigo único.
1. Quedan aprobados os prezos de venda ó público das publicacións editadas por esta consellería que se relacionan no anexo.
2. Estes prezos entenderanse, se é o caso, co IVE incluído.
Santiago de Compostela, 24 de xaneiro de 2000.
Jesús Pérez Varela
Conselleiro de Cultura, Comunicación Social
e Turismo
ANEXO
-Actas del III Congreso Internacional de Estudios Jacobeos. Santiago.Roma.Jerusalén: 2.900 ptas.-Los Milagros del Apóstol Santiago: 2.100 ptas.-III Xornadas Anabad de Galicia: 2.230 ptas.-San Froilán: 750 ptas.-Tomás Barros: 1.300 ptas.-Ana de Matos: 800 ptas.-Pablo Orza: 800 ptas.-Peter Greenaway: 1.500 ptas.-Batís Campillo: 800 ptas.-Mingos Teixeira: 800 ptas.-A arquitectura dos hoteis de Vigo no cambio de século (1850-1950):--Camilo Otero: 6.000 ptas.-La Grande Chanson. As cancións dos peregrinos de Santiago (CD): 2.750 ptas.-Caminhos portugueses de peregrinaçao a Santiago. Lisboa-Santiago: 2.500 ptas.-Camiños portugueses de peregrinación a Santiago. Lisboa-Santiago: 2.500 ptas.-Intervencións no patrimonio arquitectónico 1997: 4.500 ptas.-A arquitectura do Camiño de Santiago. Descrición gráfica do Camiño Francés en Galicia: 5.000 ptas.
-Actas de las Juntas del Reino de Galicia (1655-1665): 4.000 ptas.
-Actas de las Juntas del Reino de Galicia (1648-1654): 4.000 ptas.-Antonio Mouzo: 1.500 ptas.-Espiñas, follas e frores: 1.500 ptas.
-Mazurca para dous mortos: 2.000 ptas.-Manuel Patinha: 1.600 ptas.-Olga Martínez: 1.600 ptas.-Guía de teatro, música e danza de Galicia 2000: 850 ptas.-O camiño como destino: camiños, camiñantes e peregrinos.: 2.000 ptas.-A nosa literatura infantil e xuvenil 1998: 750 ptas.-Felipe Criado: 1.600 ptas.-José Lorenzo Macías: 1.000 ptas.-Xavier Muíños: 800 ptas.-Pilar Díaz Monterroso: 800 ptas.-José Randolfe Vilariño: 1.000 ptas.-Xacobeo 99 (versión galega e versión castelá): 5.500 ptas.-Xacobeo 99 (versión galega e versión castelá): 3.500 ptas.
RESOLUCIÓN do 17 de xaneiro de 2000 pola que se convocan 8 cursos de segundo nivel de protección civil sobre loita contra incendios urbanos e forestais.
ACADEMIA GALEGA DE SEGURIDADE — III. OUTRAS DISPOSICIÓNS — 11/02/2000

Dentro do programa de actividades que a Academia Galega de Seguridade ten previsto realizar no ano 2000, conforme as funcións que ten encomendadas por Orde do 22 de abril de 1994, pola que se regula a formación do persoal voluntario de protección civil, anúnciase a realización de 8 cursos de protección civil de 2º nivel sobre loita contra incendios urbanos e forestais, que deberán desenvolverse conforme as seguintes bases:
Obxectivos.
Dota-lo persoal voluntario de protección civil que asiste ós cursos dunha formación teórico-práctica que lle permita realizar satisfactoriamente as tarefas que ten encomendadas.
Destinatarios.
Os cursos van dirixidos ós membros das agrupacións de voluntarios de protección civil da Comunidade Autónoma de Galicia, que previamente superasen o curso básico.
Inscrición.
A inscrición dos participantes será totalmente gratuíta.
Solicitudes.
1. As persoas que desexen participar nestes cursos deberán presentar, cuberta á máquina ou con letra moi clara, a instancia que figura no anexo.
2. O prazo para a presentación de instancias rematará o día 10 de marzo de 2000, ás 14 horas.
3. As instancias serán enviadas polo presidente da agrupación correspondente á sede da Academia Galega de Seguridade: avenida da Cultura, 36680 A Estrada, ou ben poden entregarse en calquera dos lugares previstos no artigo 38.4º da Lei 30/1992, do 26 de novembro, de réxime xurídico das administracións públicas e do procedemento administrativo común.
Contido.
O contido dos cursos de 2º nivel sobre loita contra incendios urbanos e forestais divídese en catro partes:
a) Conceptos xerais.
b) Incendios urbanos.
c) Incendios forestais.
d) Primeiros auxilios.
Duración e datas.
Os cursos terán lugar durante o ano 2000, e terán unha duración de 40 horas lectivas.
As datas de realización serán en función das solicitudes feitas para cada curso.
Relación de admitidos.
A relación de admitidos publicarase o día 31 de marzo de 2000 no taboleiro de anuncios da Academia Galega de Seguridade e no da Dirección Xeral de Proteción Civil, ou ben poden confirma-la súa asistencia chamando ós teléfonos: 986 59 00 21 ou ben 981 54 60 00.
Lugar.
Para determinar en función das solicitudes recibidas.
Certificado de aproveitamento.
Ó remate dos cursos entregaráselles un certificado de asistencia e aproveitamento a aquelas persoas que acrediten a súa asistencia continuada a eles e que superen as correspondentes probas de coñecementos.
Modificacións.
A Academia Galega de Seguridade poderá modifica-lo desenvolvemento dos cursos para adaptalos ás necesidades da Administración e ás continxencias que poidan xurdir.
A Estrada, 17 de xaneiro de 2000.
Juan José Fariñas-Ferro Rodríguez
Director xeral da Academia Galega de Seguridade
RESOLUCIÓN do 25 de xaneiro de 2000 pola que se convocan catro cursos de segundo nivel de protección civil sobre salvamento e socorrismo acuático.
ACADEMIA GALEGA DE SEGURIDADE — III. OUTRAS DISPOSICIÓNS — 16/02/2000

Dentro do programa de actividades que a Academia Galega de Seguridade ten previsto realizar no ano 2000, conforme as funcións que ten encomendadas pola Orde do 22 de abril de 1994, pola que se regula a formación do persoal voluntario de protección civil, anúnciase a realización de 4 cursos de protección civil de 2º nivel sobre salvamento e socorrismo acuático, que deberán desenvolverse conforme as seguintes bases:
Obxectivos.
Dota-lo persoal voluntario de protección civil que asiste ós cursos dunha formación teórico-práctica que lle permita realizar satisfactoriamente as tarefas que ten encomendadas.
Destinatarios.
Os cursos van dirixidos ós membros das agrupacións de voluntarios de protección civil da Comunidade Autónoma de Galicia, que previamente superasen o curso básico e teñan dominio dos tres estilos de natación seguintes: crol, de bruzos e de costas.
Inscrición.
A inscrición dos participantes será totalmente gratuíta.
Solicitudes.
1. As persoas que desexen participar nestes cursos deberán presentar, cuberta á máquina ou con letra moi clara, a instancia que figura no anexo.
2. O prazo para a presentación de instancias rematará o día 17 de marzo de 2000, ás 14 horas.
3. As instancias serán enviadas polo presidente da agrupación correspondente á sede da Academia Galega de Seguridade: Avenida da Cultura, 36680 A Estrada, ou ben poden entregarse en calquera dos lugares pre
vistos no artigo 38.4º da Lei 30/1992, do 26 de novembro, de réxime xurídico das administracións públicas e do procedemento administrativo común.
Contido.
O contido dos cursos de 2º nivel sobre salvamento e socorrismo acuático divídese en tres partes:
a) Conceptos xerais.
b) Salvamento acuático.
c) Primeiros auxilios.
Duración e datas.
Os cursos terán lugar durante o ano 2000, e terán unha duración de 40 horas lectivas.
As datas de realización deles serán en función das solicitudes feitas para cada curso.
Relación de admitidos.
A relación de admitidos publicarase o día 7 de abril de 2000 no taboleiro de anuncios da Academia Galega de Seguridade e no da Dirección Xeral de Proteción Civil, ou ben poden confirma-la súa asistencia chamando ós teléfonos: 986 59 00 21 ou ben: 981 54 60 00.
Lugar.
Para determinar en función das solicitudes recibidas.
Certificado de aproveitamento.
Ó remate dos cursos entregaráselles un certificado de asistencia e aproveitamento a aquelas persoas que acrediten a súa asistencia continuada a eles, e que superen as correspondentes probas de coñecementos.
Modificacións.
A Academia Galega de Seguridade poderá modifica-lo desenvolvemento dos cursos para adaptalos ás necesidades da Administración e ás continxencias que poidan xurdir.
A Estrada, 25 de xaneiro de 2000.
Juan José Fariñas-Ferro Rodríguez
Director xeral da Academia Galega de Seguridade
RESOLUCIÓN do 8 de febreiro de 2000, da Secretaría Xeral da Consellería de Sanidade e Servicios Sociais, pola que se fai pública a composición da Comisión de Selección do Sexto Curso de Diplomados en Enfermería de Empresa.
CONSELLERÍA DE SANIDADE E SERVICIOS SOCIAIS — III. OUTRAS DISPOSICIÓNS — 16/02/2000

De conformidade co disposto na base 4.3 da convocatoria do sexto Curso de Diplomados en Enfermería de Empresa, publicada mediante Resolución do 26 de xaneiro de 2000, Diario Oficial de Galicia nº 26, do 8 de febreiro, esta secretaría xeral
DISPÓN:
Artigo 1º
A composición da Comisión de Selección do Sexto Curso de Diplomados en Enfermería de Empresa será a seguinte:
Presidente: Manuel Antonio Silva Romero.
Suplente: Flavio López López.
-Pola Consellería de Sanidade e Servicios Sociais:
-Vocal: Ana Comesaña Álvarez.
-Suplente: Francisco Javier García Caeiro.
-Vocal: Francisco Javier Ayape Amigot.
-Suplente: Luis Matos Espiño.
-Pola Escola Universitaria de Enfermería de Ferrol:
-Vocal: Manuel Romero Martín.
-Suplente: Avelino Castro Pastor.
-Vocal: Mª Josefa Pichel Guerrero.
-Suplente: Natalia Sobrido Prieto.
-Secretario: Francisco Bernabeu Piñeiro.
-Suplente: Nuria Varela Feal.
Artigo 2º
Notifíqueselle esta resolución á Escola Nacional de Medicina do Traballo.
Santiago de Compostela, 8 de febreiro de 2000.
Manuel Antonio Silva Romero
Secretario xeral da Consellería de Sanidade
e Servicios Sociais
RESOLUCIÓN do 24 de xaneiro de 2000 pola que se lle dá publicidade á parte dispositiva da sentencia 800/1999, do 1 de decembro de 1999, da Sala do Contencioso-Administrativo do Tribunal Superior de Xustiza de Galicia.
SERVICIO GALEGO DE SAÚDE — III. OUTRAS DISPOSICIÓNS — 15/02/2000

Visto pola sección segunda da Sala do Contencioso-Administrativo do Tribunal Superior de Xustiza de Galicia o recurso contencioso-administrativo número 02/000595/1996, interposto pola Federación de Empresarios Farmacéuticos de Galicia, contra a orde da Consellería de Sanidade e Servicios Sociais do 31 de xullo de 1996 (DOG do 7 de agosto) sobre peche de oficinas de farmacia, dictouse a sentencia 800/1999, do 1 de decembro, agora firme.
Polo tanto, de conformidade co disposto nos artigos 103 e seguintes da Lei 29/1998, do 13 de xullo, reguladora da xurisdicción contencioso-administrativa, e co fin de levar a puro e debido efecto a dita sentencia, este departamento resolve darlle publicidade á parte dispositiva da sentencia 800/1999, do 1 de decembro, que a seguir se transcribe:
«Estimamo-lo recurso contencioso-administrativo interposto pola Federación de Empresarios Farmacéuticos de Galicia, contra a orde da Consellería de Sanidade e Servicios Sociais do 31 de xullo de 1999 sobre peche de oficinas de farmacia, dictada en interpretación do decreto da Xunta de Galicia número 253/1996, acto que anulamos por non ser conforme a dereito, sen facer imposición das costas».
Santiago de Compostela, 24 de xaneiro de 2000.
Manuel A. Silva Romero
Secretario xeral da Consellería de Sanidade
e Servicios Sociais
RESOLUCIÓN do 7 de xaneiro de 2000, da Delegación Provincial de Pontevedra, pola que se dispón o rexistro, depósito e publicación, no Diario Oficial de Galicia, da corrección de erros do convenio colectivo do sector da construcción.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 15/02/2000

Vista a acta da comisión paritaria de interpretación do convenio colectivo da construcción da provincia de Pontevedra, que tivo entrada nesta delegación provincial o día 22 de decembro de 1999, subscrita en representación da parte económica pola Asocia
ción Provincial de Empresarios de la Construcción (APEC), e da parte social pola centrais sindicais UGT, CC.OO. e CIG, con data do 21 de decembro de 1999, de corrección de erros no artigo 18, parágrafo 3.5 do convenio provincial (DOG nº 195, do 7 de outubro e BOP nº 172, do 7 de setembro), e no sentido que se fai figurar no texto da devandita acta.
Que, ó abeiro do disposto no artigo 105.2º da Lei 30/1992, de réxime xurídico das administracións públicas e do procedemento administrativo común (modificada pola Lei 4/1999, do 13 de xaneiro), as administracións poderán, así mesmo, rectificar en calquera momento, de oficio ou por instancia dos interesados, os erros materiais, de feito ou aritméticos, existentes nos seus actos, esta delegación provincial
ACORDA:
Primeiro.-Rectifica-lo erro material sufrido no artigo 18, parágrafo 3.5 do convenio colectivo da construcción da provincia de Pontevedra e no sentido que figura no texto da acta.
Segundo.-Ordena-la súa inscrición no libro de rexistro de convenios colectivos de traballo, existente nesta delegación provincial, e a notificación ás representacións económica e social da comisión negociadora.
Terceiro.-Ordena-lo seu depósito no Servicio de Relacións Laborais, Sección de Mediación, Arbitraxe e Conciliación.
Cuarto.-Dispoñe-la súa publicación no Diario Oficial de Galicia.
Vigo, 7 de xaneiro de 2000.
Antonio Coello Bufill
Delegado provincial de Pontevedra
Comisión paritaria de interpretación do convenio colectivo da construcción da provincia de Pontevedra.
Corrección de erros no artigo 18, punto 3.5 do convenio provincial.
Asistentes:
UGT:
José C. Rodríguez del Río.
Guillermo Simón.
CC.OO.:
Francisco Estévez Rodríguez.
CIG:
Xosé Xoán Melón González.
Alberto Fernández Campo.
APEC:
José M. Conde Roque.
Anselmo Hernández Luján.
Asesora:
Yolanda Carballo Muñoz.
En Vigo o 21 de decembro de 1999, na sede da Asociación Provincial de Empresarios de la Construcción (APEC), previamente convocados, reúnense as persoas que figuran á marxe nas representacións que se indican, co fin seguinte:
Detectado un erro no artigo 18: contrato para a formación, no seu punto 3.5, a retribución para aqueles traballadores desde 18 a 24 anos será de 90.690 pesetas, que entrará en vigor con carácter retroactivo desde o 1 de xaneiro de 1999 ata o 31 de decembro do mesmo ano.
RESOLUCIÓN do 3 de xaneiro de 2000, da Delegación Provincial da Coruña, pola que se dispón a inscrición no rexistro e a publicación, no Diario Oficial de Galicia, da acta da comisión negociadora do convenio colectivo da empresa Restaurante San Clemente, S.L. pola que se acorda a adhesión ó convenio do sector de hostalería da provincia da Coruña.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 15/02/2000

Visto o texto da acta asinada o día 18 de novembro de 1999 pola comisión negociadora do convenio colectivo da empresa Restaurante San Clemente, S.L. integrada en representación da parte económica pola empresa e da parte social polos delegados de persoal, mediante o que se acorda a adhesión con efectos do 1 de xaneiro do ano 2000 ó convenio do sector de hostalería da provincia da Coruña, publicado no BOP nº 24, do 31 de xaneiro de 1999 e no DOG nº 32, do 17 de febreiro de 1999, que por economía procedemental non procede publicar con esta resolución por ser de xeral coñecemento e, de conformidade co disposto no artigo 92.1º do Real decreto lexislativo 1/1995, do 24 de marzo, polo que se aproba o texto refundido da Lei do Estatuto dos traballadodes, Real decreto 1040/1981, do 22 de maio, sobre rexistro e depósito de convenios colectivos de traballo e Real decreto 2412/1982, do 24 de xullo, sobre traspaso de funcións e servicios da Administración do Estado á Comunidade Autónoma
de Galicia en materia de traballo, esta delegación provincial
ACORDA:
Primeiro.-Ordena-la súa inscrición no libro de rexistro de convenios colectivos de traballo existente nesta delegación provincial, e notificación ás representacións económica e social da comisión negociadora.
Segundo.-Ordena-lo seu depósito no Servicio de Relacións Laborais, Sección de Mediación, Arbitraxe e Conciliación.
Terceiro.-Dispoñe-la súa publicación no Diario Oficial de Galicia.
A Coruña, 3 de xaneiro de 2000.
Mª Reyes Carabel Pedreira
Delegada provincial da Coruña
Acta
En Santiago de Compostela o 18 de novembro de 1999.
Reunidos pola empresa, Manuel Rodríguez Rodríguez, con DNI 34.243.038, e pola parte social Antonio Rodríguez Castro, con DNI 76.494.627, Mercedes Fernández Vidal, con DNI 33.273.994 e José María Cao Collazo, con DNI 33.237.364, que constitúen a comisión negocidora do convenio colectivo da empresa Restaurante San Clemente, S.L.
Unha vez denunciado o convenio colectivo para a empresa Restaurante San Clemente, S.L. (código 1402983) con data do 14-10-1999.
Acordan:
Primeiro.-Adherirse á totalidade do convenio colectivo do sector da hostalería da provincia da Coruña, con efectos do 1 de xaneiro do ano 2000.
Segundo.-Aprobar, unha vez lida, esta acta e remitir copia dela á Dirección Provincial da Consellería de Xustiza, Interior e Relacións Laborais.
Pola empresa:
Manuel Rodríguez Rodríguez.
Polos traballadores:
Antonio Rodríguez Castro.
Mercedes Fernández Vidal.
José María Cao Collazo.
DECRETO 26/2000, do 20 de xaneiro, polo que se acorda a imposición dunha afectación secundaria sobre unha superficie aproximada de 475 m sita no porto de Fisterra, a favor da Consellería de Pesca, Marisqueo e Acuicultura.
CONSELLERÍA DE ECONOMÍA E FACENDA — III. OUTRAS DISPOSICIÓNS — 15/02/2000

O porto de Fisterra está integrado no patrimonio da Comunidade Autónoma de Galicia en virtud do Real decreto 3214/1982, do 24 de xullo (BOE nº 285, do 27 de novembro) e adscrito ó ente público Portos de Galicia, segundo o establecido no artigo 17 da Lei 5/1994, do 29 de novembro, de creación do dito ente.
Con data 30 de xuño de 1999, a Consellería de Pesca, Marisqueo e Acuicultura solicitou a iniciación dos trámites para a afectación secundaria da parcela no antedito porto para a construcción de aulas de extensión pesqueira para imparti-los programas de formación dirixidos ós pescadores.
Con data 30 de novembro de 1999, Portos de Galicia, logo da solicitude da Secretaría Xeral e do Patrimonio, manifestou a conformidade coa imposición da antedita afectación secundaria.
Segundo o establecido nos artigos 12.3º da Lei 3/1985, do 12 de abril, do patrimonio da Comunidade Autónoma de Galicia e 31 do seu regulamento, as afectacións secundarias dos bens de dominio público requiren acordo do Consello da Xunta de Galicia baixo a forma de decreto, logo da instrucción do correspondente expediente pola Consellería de Economía e Facenda.
Na súa virtude, por proposta do conselleiro de Economía e Facenda e logo de deliberación do Consello da Xunta de Galicia, na súa reunión do día vinte de xaneiro de dous mil,
DISPOÑO:
Artigo 1º
Acórdase a imposición dunha afectación secundaria sobre unha parcela de 475 m de extensión superficial, situada no porto de Fisterra e delimitada segundo o plano incorporado ó expediente, a favor da Consellería de Pesca, Marisqueo e Acuicultura, con destino á construcción de aulas de extensión pesqueira para imparti-los programas de formación dirixidos ós pescadores.
Artigo 2º
A Consellería de Economía e Facenda, a través da Secretaría Xeral e do Patrimonio, levará a cabo tódolos trámites necesarios para a efectividade do disposto neste decreto.
Santiago de Compostela, vinte de xaneiro de dous mil.
Manuel Fraga Iribarne
Presidente
José Antonio Orza Fernández
Conselleiro de Economía e Facenda
ORDE do 21 de xaneiro de 2000 pola que se extingue a autorización, por cesamento de actividades, do centro de formación profesional específica da familia profesional de informática Azorín II, da Coruña.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 11/02/2000

Visto o expediente sobre extinción de autorización, por cesamento de actividades, do centro de formación profesional específica da familia profesional de informática Azorín II, sito na Rúa do Outeiro, 228, da Coruña; iniciado ó abeiro do artigo 17.1º do Decreto 133/1995, do 10 de maio (Diario Oficial de Galicia, do 22), sobre autorización de centros docentes privados para impartir ensinanzas de réxime xeral non universitarias e do punto oitavo.1 da Orde do 20 de setembro de 1995 (Diario Oficial de Galicia, do 15 de decembro) pola que se desenvolve o antedito decreto.
A Consellería de Educación e Ordenación Universitaria, en virtude do establecido no artigo 16 do Decreto 133/1995 e por proposta da Dirección Xeral de Centros e Inspección Educativa
DISPÓN:
Primeiro.-Extingui-la autorización, por cesamento de actividades, do centro de formación profesional
específica da familia profesional de informática Azorín II da Coruña, do que os datos se relacionan no anexo da presente orde.
Segundo.-Contra esta disposición, que esgota a vía administrativa, o interesado poderá interpoñer recurso potestativo de reposición perante o conselleiro de Educación e Ordenación Universitaria, no prazo dun mes, a partir do día seguinte ó da súa publicación no Diario Oficial de Galicia, segundo o disposto nos artigos 116 e 117 da Lei 4/1999 (BOE do 14 de xaneiro), de modificación da Lei 30/1992, de réxime xurídico das administracións públicas e do procedemento administrativo común, ou ben directamente o recurso contencioso-administrativo, no prazo de dous meses, perante o Tribunal Superior de Xustiza de Galicia.
Santiago de Compostela, 21 de xaneiro de 2000.
Celso Currás Fernández
Conselleiro de Educación e Ordenación
Universitaria
ANEXO
Provincia: A Coruña.
Concello: A Coruña.
Localidade: A Coruña.
Código do centro: 15027794.
Denominación específica: Azorín II.
Titular: Raquel Pichel Guerrero.
RESOLUCIÓN do 28 de xaneiro de 2000, da Dirección Xeral da Función Pública, pola que se emprazan as persoas interesadas no recurso contencioso-administrativo 476/99-P, interposto por Manuel de Miguel García.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 11/02/2000

A Dirección Xeral da Función Pública recibiu do Xulgado Contencioso-Administrativo de Lugo providencia pola que se admite a trámite a demanda correspondente ó recurso contencioso-administrativo nº 476/99-P, interposto por Manuel de Miguel García, contra a resolución da Consellería da Presidencia e Administración Pública do 22 de setembro de 1999, pola que se desestima o recurso de reposición contra a Orde do 21 de xuño de 1999, pola que se resolve o concurso para a provisión de postos de traballo vacantes na Administración especial da Xunta de Galicia (DOG nº 124, do 30 de xuño).
En consecuencia, esta dirección xeral acordou nesta data e de conformidade co disposto no artigo 49 da Lei 29/1998, do 13 de xullo, reguladora da xurisdicción contencioso-administrativa, a remisión do correspondente expediente administrativo ó referido xulgado, o que se notifica para xeral coñecemento de tódalas persoas interesadas no procedemento e se emprazan para que poidan comparecer como parte nos autos no Xulgado do Contencioso-Administrativo de Lugo no prazo de 9 (nove) días, contados desde o seguinte ó da publicación da presente resolución no Diario Oficial de Galicia.
Santiago de Compostela, 28 de xaneiro de 2000.
Joaquín López-Rúa Soler
Director xeral da Función Pública
DECRETO 28/2000, do 3 de febreiro, polo que se dispón o cesamento e o nomeamento dun membro do Consello Escolar de Galicia.
CONSELLERÍA DE EDUCACIÓN E ORDENACIÓN UNIVERSITARIA — II. AUTORIDADES E PERSOAL — 17/02/2000

De conformidade co disposto no artigo 5 da Lei 3/1986, do 18 de decembro, de consellos escolares de Galicia, no artigo 7 do Decreto 44/1988, do 11 de febreiro, polo que se desenvolve a dita lei, e atendendo a designación formulada pola Federación Galega de Municipios e Provincias, por proposta do conselleiro de Educación e Ordenación Universitaria e logo de deliberación do Consello da Xunta de Galicia, na súa reunión do tres de febreiro do dous mil,
DISPOÑO:
Artigo 1º
Que cese como membro do Consello Escolar de Galicia en representación da Administración local, proposta polas federacións ou asociacións de concellos:
María Victoria Abad Naveira.
Artigo 2º
Nomear como membro do Consello Escolar de Galicia en representación da Administración local, pro
posta polas federacións ou asociacións de concellos, polo tempo que resta para completa-lo mandato da persoa a quen substitúe:
María Josefa Cebreiro Santos.
Disposición derradeira
Única.-O presente decreto entrará en vigor o día seguinte ó da súa publicación no Diario Oficial de Galicia.
Santiago de Compostela, tres de febreiro de dous mil.
Manuel Fraga Iribarne
Presidente
Celso Currás Fernández
Conselleiro de Educación e Ordenación Universitaria
ORDE do 18 de xaneiro de 2000 pola que se fixa o prezo de venda ó público de diversas publicacións.
CONSELLERÍA DE SANIDADE E SERVICIOS SOCIAIS — III. OUTRAS DISPOSICIÓNS — 17/02/2000

A Lei 13/1991, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 6 sinala a obriga de que os prezos privados sexan fixados polas consellerías correspondentes, logo de informe favorable da Consellería de Economía e Facenda, e publicados no Diario Oficial de Galicia.
Para cumprir este mandato e despois de emitido informe favorable da Consellería de Economía e Facenda, esta consellería
DISPÓN:
Artigo único.
1. Queda aprobado o prezo de venda ó público das publicacións editadas por esta consellería e que se relacionan no anexo.
2. Estes prezos entenderanse con IVE incluído.
Santiago de Compostela, 18 de xaneiro de 2000.
José María Hernández Cochón
Conselleiro de Sanidade e Servicios Sociais
ANEXO I
-Acreditación docente e especialistas. Galicia 1999: 1.830 pesetas (11,00 euros).-Criterios metodolóxicos para a elaboración dun contrato en atención especializada: 2.120 pesetas (12,74 euros).-Bases para a compra dun programa de quimioterapia: 2.120 pesetas (12,74 euros).-Bases para la compra de un programa de quimioterapia: 2.120 pesetas (12,74 euros).-Guía de servicios sanitarios 1999: 2.957 pesetas (17,77 euros).
ORDE do 28 de xaneiro de 2000 pola que se autoriza o cambio de denominación do colexio de educación infantil e primaria de Viveiro (Lugo).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 17/02/2000

Tendo en conta o artigo 8 do Decreto 374/1996, do 17 de outubro, polo que se aproba o Regulamento orgánico das escolas de educación infantil, colexios de educación primaria e colexios de educación infantil e primaria (DOG do 21 de outubro), así como os correspondentes informes, por proposta da Dirección Xeral de Centros e Inspeccción Educativa, esta consellería
DISPÓN:
Autoriza-lo cambio de denominación do centro que no anexo se relaciona.
Santiago de Compostela, 28 de xaneiro de 2000.
Celso Currás Fernández
Conselleiro de Educación e Ordenación
Universitaria
ANEXO
Provincia: Lugo.
Concello: Viveiro.
Localidade: A Cabana.
Código do centro: 27016674.
Denominación: colexio de educación infantil e primaria de Viveiro.
Nova denominación: colexio de educación infantil e primaria Luis Tobío.
ORDE do 26 de xaneiro de 2000 pola que se autoriza o cambio de denominación do Instituto de Educación Secundaria número 1 de Ourense.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 17/02/2000

Tendo en conta o artigo 3, punto 1º do Decreto 324/1996, do 26 de xullo, polo que se aproba o Regulamento orgánico dos institutos de educación secundaria (DOG nº 156, do 9 de agosto), así como os correspondentes informes, por proposta da Dirección Xeral de Centros e Inspección Educativa, esta consellería
DISPÓN:
Autoriza-lo cambio de denominación do centro que no anexo se relaciona.
Santiago de Compostela, 26 de xaneiro de 2000.
Celso Currás Fernández
Conselleiro de Educación e Ordenación
Universitaria
ANEXO
Provincia: Ourense.
Concello: Ourense.
Localidade: Ourense.
Código do centro: 32009131.
Denominación: Instituto de Educación Secundaria número 1.
Nova denominación: Instituto de educación secundaria Universidade Laboral.
RESOLUCIÓN do 20 de setembro de 2000, conxunta da Consellería da Presidencia e Administración Pública e da Consellería de Medio Ambiente, pola que se adxudican as prórrogas de bolsas de predoutoramento, correspondentes ó Programa de Medio Ambiente do Plan Galego de Investigación e Desenvolvemento Tecnolóxico, convocadas no anexo III da Orde do 26 de abril de 2000 (Diario Oficial de Galicia do 8 de maio).
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 03/10/2000

A orde conxunta da Consellería da Presidencia e Administración Pública e da Consellería de Medio Ambiente do 26 de abril de 2000 (DOG do 8 de maio) aprobaba as bases que rexerán, entre outras, a convocatoria de prórrogas das bolsas de predoutoramento para a realización de teses de doutoramento en temas de investigación de medio ambiente (anexo III), correspondentes ó Programa de Medio Ambiente do Plan Galego de Investigación e Desenvolvemento Tecnolóxico.
Na súa virtude, atendendo á proposta elaborada pola comisión de selección prevista no punto 6 das bases da convocatoria,
RESOLVEMOS:
Primeiro.-Concederlles prórrogas das bolsas de predoutoramento para a realización de teses de doutoramento en temas de investigación en medio ambiente, ás persoas que se relacionan no anexo da presente resolución.
Segundo.-A inobservancia por parte dos beneficiarios de calquera das bases establecidas na orde de convocatoria do 26 de abril de 2000 (DOG do 8 de maio), suporá a perda do dereito a percibi-la axuda correspondente.
Terceiro.-Contra esta resolución poderán os interesados interpoñer potestativamente recurso de reposición ante o mesmo órgano no prazo dun mes contado a partir do día seguinte ó da publicación desta resolución no Diario Oficial de Galicia. De non estima-la interposición deste recurso, poderán interpoñer recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous meses contados a partir do día seguinte ó da publicación desta resolución no Diario Oficial de Galicia.
Disposición derradeira
Esta resolución entrará en vigor o día seguinte ó da súa publicación no Diario Oficial de Galicia.
Santiago de Compostela, 20 de setembro de 2000.
P.D. (Orde 26-4-2000,
DOG do 8 de maio)
Miguel A. Ríos Fernández
Secretario xeral de Investigación
e Desenvolvemento
P.D. (Orde 26-4-2000,
DOG do 8 de maio)
Juan Casares Long
Director do Centro de Información e Tecnoloxía Ambiental
ANEXO
Apelidos
Nome
DNI
Alonso Pérez
Ana Isabel
36.122.299 V
Cal Prieto
Mª Jesús
32.797.745 K
Esteban Gómez
David
32.816.723 R
Fernández Filguera
Mª Cristina
35.321.790 T
Piñeiro Iglesias
María
34.894.902 S
Umia Castro
Edith
53.171.981 Y
ORDE do 18 de setembro de 2000, conxunta da Consellería da Presidencia e Administración Pública e da Consllería de Industria e Comercio, pola que se amplían os prazos de xustificación dos investimentos realizados ó abeiro da Orde do 12 de xuño de 2000, conxunta da consellería da Presidencia e Administración Pública e de Industria e Comercio, pola que se convoca e regula o réxime de concesión de axudas correspondente ó Programa de apoio á I+D industrial, tecnoloxías industriais do Plan Galego de IDT para o ano 2000, en réxime de concorrencia competitiva.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 03/10/2000

As consellerías de Industria e Comercio e da Presidencia e Administración Pública dictaron a orde conxunta do 12 de xuño de 2000 pola que se convoca e regula o réxime de concesión de axudas correspondente ó Programa de apoio á I+D industrial, tecnoloxías industriais do Plan Galego de IDT para o ano 2000. Esta orde ten por obxecto:
a) Axudas para grupos de investigación que traballen en investigación aplicada industrial.
b) Axudas para a realización de proxectos de investigación e desenvolvemento empresarial.
c) Bolsas de terceiro ciclo en programas de doutoramento relacionados coa I+D industrial.
Na citada disposición, no seu anexo II, Axudas para a realización de proxectos de investigación e desenvolvemento empresarial, establécese como requisito indispensable para o libramento da axuda a presentación, antes do 31 de outubro de 2000, da documentación acreditativa do investimento realizado nesta anualidade.
Tendo en conta o atraso con que foi publicada a devandita orde e que o elevado número de solicitudes presentadas motivou un longo proceso de avaliación dos proxectos, considérase necesario amplia-lo prazo de xustificación dos investimentos levados a cabo polos solicitantes.
En consecuencia, en uso das atribucións que nos foron concedidas,
DISPOÑEMOS:
Artigo único.-Amplia-lo prazo para a execución e xustificación dos investimentos ou actuacións subvencionables ó abeiro da orde das consellerías da Presidencia e Administración Pública e Industria e Comercio do 12 de xuño de 2000, ata o día 30 de novembro de 2000.
Santiago de Compostela, 18 de setembro de 2000.
Jaime Pita VarelaJuan Rodríguez Yuste
Conselleiro da PresidenciaConselleiro de Industria
e Administración Públicae Comercio
CORRECCIÓN de erros.-Orde do 22 de outubro de 1999 pola que se regula a subministración e uso de talonarios de receitas oficiais do Sergas.
CONSELLERÍA DE SANIDADE E SERVICIOS SOCIAIS — I. DISPOSICIÓNS XERAIS — 03/02/2000

Advertido erro na Orde do 22 de outubro de 1999, publicada no Diario Oficial de Galicia nº 221, do 16 de novembro, pola que se regula a subministración e uso de talonarios de receitas oficiais do Sergas, cómpre face-la seguinte corrección:
No artigo 3º punto 1, onde di: «nos centros de ámbitos asistenciais que lles corresponden», debe dicir: «nos centros e ámbitos asistenciais que lles corresponden».